EL    EL  
 ΕΥΡΩΠΑΪΚΗ  ΕΠΙΤΡΟΠΗ  
Βρυξέλλες , 3.7.2012  
SWD(2012) 186 final 
  
ΕΓΓΡΑΦΟ  ΕΡΓΑΣΙΑΣ  ΤΩΝ  ΥΠΗΡΕΣΙΩΝ  ΤΗΣ  ΕΠΙΤΡΟΠΗΣ  
ΣΥΝΟΠΤΙΚΗ  ΠΑΡΟΥΣΙΑΣΗ  ΤΗΣ  ΕΚΤΙΜΗΣΗΣ  ΤΩΝ  ΕΠΙΠΤΩΣΕΩΝ  
που συνοδεύει  το έγγραφο  
Πρόταση   
ΟΔΗΓΙΑΣ  ΤΟΥ  ΕΥΡΩΠΑΪΚΟΥ  ΚΟΙΝΟΒΟΥΛΙΟΥ  ΚΑΙ  ΤΟΥ  ΣΥΜΒΟΥΛΙΟΥ  
για την τροποποίηση  της οδηγίας  2009/65/ ΕΚ για τον συντονισμό  των νομοθετικών , 
κανονιστικών  και διοικητικών  διατάξεων  σχετικά  με ορισμένους  οργανισμούς  
συλλογικών  επενδύσεων  σε κινητές  αξίες  (ΟΣΕΚΑ ) όσον  αφορά  τις λειτουργίες  
θεματοφύλακα , τις πολιτικές  αποδοχών  και τις κυρώσεις  
{COM(2012) 350 final} 
{SWD(2012) 185 final}  
 
EL 2   EL ΕΓΓΡΑΦΟ  ΕΡΓΑΣΙΑΣ  ΤΩΝ  ΥΠΗΡΕΣΙΩΝ  ΤΗΣ  ΕΠΙΤΡΟΠΗΣ  
ΣΥΝΟΠΤΙΚΗ  ΠΑΡΟΥΣΙΑΣΗ  ΤΗΣ  ΕΚΤΙΜΗΣΗΣ  ΤΩΝ  ΕΠΙΠΤΩΣΕΩΝ  
που συνοδεύει  το έγγραφο  
Πρόταση   
ΟΔΗΓΙΑΣ  ΤΟΥ  ΕΥΡΩΠΑΪΚΟΥ  ΚΟΙΝΟΒΟΥΛΙΟΥ  ΚΑΙ  ΤΟΥ  ΣΥΜΒΟΥΛΙΟΥ  
για την τροποποίηση  της οδηγίας  2009/65/ ΕΚ για τον συντονισμό  των νομοθετικών , 
κανονιστικών  και διοικητικών  διατάξεων  σχετικά  με ορισμένους  οργανισμούς  
συλλογικών  επενδύσεων  σε κινητές  αξίες  (ΟΣΕΚΑ ) όσον  αφορά  τις λειτουργίες  
θεματοφύλακα , τις πολιτικές  αποδοχών  και τις κυρώσεις  
 
EL 3   EL  
1. ΟΡΙΣΜΟΣ  ΤΟΥ  ΠΡΟΒΛΗΜΑΤΟΣ  
Το πρόβλημα  
Οι ευρωπαϊκοί  κανόνες  που αφορούν  τους θεματοφύλακες  που ενεργούν  για λογαριασμό  
οργανισμών  συλλογικών  επενδύσεων , τους οποίους  περιλαμβάνει  η οδηγία  για τους 
οργανισμούς  συλλογικών  επενδύσεων  σε κινητές  αξίες  («ΟΣΕΚΑ »), έχουν  παραμείνει  
αμετάβλητοι  από το 1985, το έτος θέσπισής  τους. Η χρηματοοικονομική  κρίση , και κυρίως  η 
υπόθεση  Madoff που ήρθε  στο φως στις 11 Δεκεμβρίου  2008, κατέδειξαν  ότι υπάρχουν  
αδυναμίες  στους  κανόνες  περί ΟΣΕΚΑ  όσον  αφορά  τα καθήκοντα  και την ευθύνη  των 
θεματοφυλάκων .  
Η υπόθεση  Madoff εγείρει  ειδικότερα  το ζήτημα  της ευθύνης  που υπέχει  ένας 
θεματοφύλακας , όταν η θεματοφυλακή  των στοιχείων  ενεργητικού  ενός ΟΣΕΚΑ  ανατίθεται  
σε υποθεματοφύλακα . Στο πλαίσιο  της υπόθεσης  Madoff, τα εθνικά  δικαστήρια  διαφόρων  
κρατών  μελών  ακολούθησαν  διαφορετικές  προσεγγίσεις  προκειμένου  να αποφανθούν  αν ο 
κύριος  θεματοφύλακας  ενός ΟΣΕΚΑ  ήταν  υπόχρεος  να επιστρέψει  τα στοιχεία  ενεργητικού  
που απωλέσθηκαν , ενώ τελούσαν  σε υποθεματοφυλακή .  
Επιπλέον , το εναρμονισμένο  πλαίσιο  για τους ΟΣΕΚΑ  δεν περιέχει  γενικές  αρχές  για τις 
αποδοχές  και τις κυρώσεις  που να συνάδουν  με τις αντίστοιχες  αρχές  που ισχύουν  σε άλλους  
τομείς  των χρηματοπιστωτικών  υπηρεσιών . 
Ποιοι  επηρεάζονται  περισσότερο ;  
Οι οργανισμοί  συλλογικών  επενδύσεων  αποτελούν  ζωτική  συνιστώσα  του 
χρηματοοικονομικού  τομέα  της ΕΕ. Η επιτυχία  που έχουν  γνωρίσει  οι ΟΣΕΚΑ  ως 
διασυνοριακοί  επενδυτικοί  φορείς  βασίζεται  στη ραγδαία  ανάπτυξη  των στοιχείων  
ενεργητικού  που τελούν  υπό τη διαχείριση  των ΟΣΕΚΑ . Τα συνολικά  στοιχεία  ενεργητικού  
υπό διαχείριση  αυξήθηκαν  από 3.403 δισ. ευρώ  στα τέλη του 2001 σε 5.889 δισ. το 2010, ενώ 
τον Σεπτέμβριο  του 2011 ανέρχονταν  σε 5.515 δισ. ευρώ . Η αλματώδης  αυτή  ανάπτυξη  
οφείλεται  εν μέρει  στους  εναρμονισμένους  κανόνες  της οδηγίας  ΟΣΕΚΑ  για τους 
οργανισμούς  συλλογικών  επενδύσεων , οι οποίοι  δημιουργούν  μια ευρωπαϊκή  κεφαλαιαγορά  
για την ελεύθερη  κυκλοφορία  των προϊόντων  των οργανισμών  επενδύσεων  που 
συμμορφώνονται  με τα πρότυπα  της οδηγίας  ΟΣΕΚΑ . Η μετεξέλιξη  των κανόνων  περί 
ΟΣΕΚΑ  είναι , επομένως , σημαντική  για την ανάπτυξη  μιας ενοποιημένης  αγοράς  που 
καθιστά  δυνατές  τις διασυνοριακές  πωλήσεις  ΟΣΕΚΑ . 
Η ομάδα -στόχος  που επηρεάζεται  περισσότερο  από την απώλεια  στοιχείων  ενεργητικού  που 
έχουν  τεθεί  σε θεματοφυλακή  είναι  οι ιδιώτες  επενδυτές . Εάν ο κύριος  θεματοφύλακας  δεν 
είναι  υπόχρεος  για την επιστροφή  στοιχείων  ενεργητικού  που απωλέσθηκαν  ενώ τελούσαν  
υπό θεματοφυλακή , η ζημία  βαρύνει  τους επενδυτές . Κατά  μέσο  όρο, 10% των ευρωπαϊκών  
νοικοκυριών  επενδύουν  απευθείας  σε αμοιβαία  κεφάλαια : Γερμανία  (16%), Ιταλία  (11%), 
Αυστρία  (11%), Γαλλία  (10%), Ισπανία  (7%), Ηνωμένο  Βασίλειο  (6%).  
Μια άλλη  ομάδα  που επηρεάζεται  από την απώλεια  στοιχείων  ενεργητικού  είναι  οι 
διαχειριστές  των ΟΣΕΚΑ  που έχουν  τη μορφή  αμοιβαίου  κεφαλαίου . Ο διαχειριστής  του 
αμοιβαίου  κεφαλαίου  πρέπει  να είναι  σε θέση  να γνωρίζει  με σαφήνεια  το πεδίο  της ευθύνης  
 
EL 4   EL που υπέχει  ένας θεματοφύλακας  ως προς  την απώλεια  στοιχείων  ενεργητικού  σε 
θεματοφυλακή , ιδίως  όταν η απώλεια  αυτή  λαμβάνει  χώρα  ενώ τα στοιχεία  ενεργητικού  
φυλάσσονται  από υποθεματοφύλακα . Η υποθεματοφυλακή  αποτελεί  ολοένα  πιο διαδεδομένη  
πρακτική , καθώς  οι διαχειριστές  ΟΣΕΚΑ  επενδύουν  σε ευρύ  φάσμα  χρηματοπιστωτικών  
μέσων  (μετοχές , ομόλογα , χρεόγραφα , μέσα  χρηματαγοράς , μετοχές  ή μερίδια  σε άλλα  
επενδυτικά  αμοιβαία  κεφάλαια  κ.λπ.) που συχνά  εκδίδονται  σε άλλα  κράτη  μέλη  ή τρίτες  
χώρες . Για πρακτικούς  λόγους  και, μερικές  φορές , λόγω  νομικών  απαιτήσεων , τα μέσα  αυτά  
πρέπει  να τίθενται  σε θεματοφυλακή  στη χώρα  όπου  εκδίδονται . Η υποθεματοφυλακή  έχει, 
επομένως , σημαντικές  επιπτώσεις  για τις επενδυτικές  αποφάσεις  ενός διαχειριστή  αμοιβαίου  
κεφαλαίου . 
Τέλος , επηρεάζονται  οι θεματοφύλακες  και οι πρακτικές  ανάθεσης  τις οποίες  ακολουθούν . 
Ακόμη  και οι μεγάλοι  πολυεθνικοί  θεματοφύλακες  δεν ασκούν  οι ίδιοι δραστηριότητες  
θεματοφυλακής  σε όλες τις δικαιοδοσίες  στις οποίες  μπορεί  να επιδιώξει  να επενδύσει  ένας 
διαχειριστής  ΟΣΕΚΑ . Πιστεύεται  ότι καμία  μεμονωμένη  τράπεζα  θεματοφυλακής  δεν 
δραστηριοποιείται  σε περισσότερες  από 40 δικαιοδοσίες . Η θεματοφυλακή  συχνά  ανατίθεται  
«υπεργολαβικά » σε υποθεματοφύλακες  που δραστηριοποιούνται  στις δικαιοδοσίες  τις οποίες  
δεν καλύπτει  το παγκόσμιο  δίκτυο  ενός θεματοφύλακα . Οι προϋποθέσεις  που διέπουν  τις 
αναθέσεις  αυτές  αποτελούν  καίρια  ζητήματα  που επηρεάζουν  τους θεματοφύλακες .  
2. ΑΝΑΛΥΣΗ  ΤΗΣ  ΕΠΙΚΟΥΡΙΚΟΤΗΤΑΣ   
Αναγκαιότητα   
Οι προσεγγίσεις  που υιοθετούνται  σε εθνικό  επίπεδο  στο θέμα  των καθηκόντων  και της 
ευθύνης  των θεματοφυλάκων , ιδίως  στις περιπτώσεις  ανάθεσης  της θεματοφυλακής , έχουν  
δημιουργήσει  ανομοιογενές  επίπεδο  προστασίας  των καταναλωτών , όπως  κατέδειξε  
περίτρανα  η υπόθεση  Madoff.  
Ειδικότερα , οι εθνικοί  κανόνες  παρουσιάζουν  αποκλίσεις  σε σχέση  με τις προϋποθέσεις  που 
ισχύουν  στις περιπτώσεις  ανάθεσης  της φύλαξης . Επιπλέον , υπάρχουν  διαφορές  ως προς  τα 
πάγια  καθήκοντα  παρακολούθησης  των υποθεματοφυλάκων  με τα οποία  επιφορτίζονται  οι 
θεματοφύλακες  και, το πλέον  σημαντικό , ως προς  την ευθύνη  των θεματοφυλάκων  για την 
απώλεια  στοιχείων  ενεργητικού  που έχουν  τεθεί  σε υποθεματοφυλακή . Ενώ κάποια  εθνικά  
δικαστήρια  υποχρεώνουν  τον θεματοφύλακα  να επιστρέφει  χρηματοπιστωτικά  μέσα  που 
απωλέσθηκαν  ενώ τελούσαν  υπό θεματοφυλακή , κάποια  άλλα  εξαρτούν  την υποχρέωση  αυτή  
από την παράλειψη  εκτέλεσης  καθηκόντων  δέουσας  επιμέλειας  και επίβλεψης . 
Προστιθέμενη  αξία 
Οι διαφορές  στην  εφαρμογή  των αρχών  υψηλού  επιπέδου  στο πλαίσιο  της οδηγίας  ΟΣΕΚΑ  
όσον  αφορά  την ανάθεση  και, ιδίως , όσον  αφορά  την ευθύνη  των θεματοφυλάκων , 
υπονομεύουν  την εμπιστοσύνη  των επενδυτών , ιδίως  στις περιπτώσεις  διασυνοριακής  
πώλησης  ΟΣΕΚΑ . Μόνο  με δράση  σε ευρωπαϊκό  επίπεδο  μπορεί  να αντιμετωπιστεί  αυτό  το 
θέμα  αποτελεσματικά , μέσω  της καθιέρωσης  εναρμονισμένων  προτύπων , τόσο  σε σχέση  με 
την υποχρέωση  φροντίδας  του θεματοφύλακα  κατά  την επιλογή  και την επίβλεψη  
υποθεματοφύλακα , όσο και σε σχέση  με την ευθύνη  του, σε περίπτωση  απώλειας  στοιχείων  
ενεργητικού  υπό θεματοφυλακή .  
 
EL 5   EL 3. ΣΤΟΧΟΙ  ΤΗΣ  ΠΡΩΤΟΒΟΥΛΙΑΣ  ΤΗΣ  ΕΕ 
Οι υφιστάμενοι  «υψηλού  επιπέδου » κανόνες  που διέπουν  τους ΟΣΕΚΑ  αφήνουν  περιθώρια  
για σημαντικές  αποκλίσεις  μεταξύ  των εθνικών  αρχών  ως προς  την ερμηνεία  των 
υποχρεώσεων  φροντίδας  και ευθύνης  σε περίπτωση  παραβίασής  τους. Για τη μείωση  αυτών  
των αποκλίσεων  απαιτούνται  πιο λεπτομερείς  κανόνες  σχετικά  με την ανάθεση  και την 
ευθύνη . Τούτο  αφορά  κυρίως : 1) το επιτρεπτό  φάσμα  των αναθέσεων , 2) τις προϋποθέσεις  
που διέπουν  τις αναθέσεις , και 3) το σύστημα  ευθύνης  που ισχύει  σε περίπτωση  απώλειας  
μέσων  υπό θεματοφυλακή , είτε σε επίπεδο  θεματοφύλακα  είτε στο επίπεδο  του 
υποθεματοφύλακα .  
Γενικός  στόχος  
Αύξηση  της προστασίας  και της διαφάνειας  για όλους  τους επενδυτές  σε ΟΣΕΚΑ . 
Ειδικοί  στόχοι  
Τα πρότυπα  προστασίας  των επενδυτών  θα πρέπει  να είναι  ενιαία : οι θεματοφύλακες , 
υποκείμενοι  σε ομοιόμορφες  απαιτήσεις  προληπτικής  εποπτείας  και κεφαλαιακές  απαιτήσεις , 
οφείλουν  να διασφαλίζουν  το ίδιο επίπεδο  προστασίας  για τα στοιχεία  ενεργητικού  που 
τελούν  υπό θεματοφυλακή , ανεξάρτητα  από το πού έχουν  την έδρα  τους.  
Τα μέσα  προσφυγής  για την απώλεια  χρηματοπιστωτικού  μέσου  θα πρέπει  να είναι  
ομοιόμορφα  και αποτελεσματικά : θα πρέπει  να υπάρχουν  ενιαία  πρότυπα  φροντίδας  και 
ενιαίοι  κανόνες  σχετικά  με την ευθύνη  ώστε  να αποφεύγονται  οι χρονοβόρες  αντιδικίες  και οι 
διαφορετικές  δικαστικές  αποφάσεις , ανάλογα  με το πού έχει την έδρα  του ο θεματοφύλακας .  
Θα πρέπει  να υπάρχει  ασφάλεια  δικαίου  ως προς  τα καθήκοντα  των θεματοφυλάκων  που 
άπτονται  της φύλαξης  και της ανάθεσης : θα πρέπει  να δοθεί  η δυνατότητα  στον  κλάδο  να 
προσαρμοστεί  στο ενιαίο  πρότυπο  και να προβεί  στις αναγκαίες  διευθετήσεις  σε επίπεδο  
οργανωτικών  δομών /επιχειρησιακών  μοντέλων .  
Επιχειρησιακοί  στόχοι  
Είναι  οι εξής: 
1) εναρμόνιση  των κριτηρίων  επιλεξιμότητας  για άσκηση  καθηκόντων  θεματοφύλακα ·  
2) θέσπιση  ενιαίων  κανόνων  σχετικά  με την ανάθεση  της φύλαξης ·  
3) καθιέρωση  ενιαίου  επιπέδου  ευθύνης  των θεματοφυλάκων  για την επιστροφή  μέσου  
απολεσθέντος  κατά  τη διάρκεια  θεματοφυλακής · και  
4) καθιέρωση  ενιαίου  επιπέδου  ευθύνης  σε περιπτώσεις  στις οποίες  η απώλεια  λαμβάνει  
χώρα  στο επίπεδο  του υποθεματοφύλακα .  
Σε συνάρτηση  με τον γενικό  στόχο  της αύξησης  της εμπιστοσύνης  των επενδυτών  και της 
διαφάνειας , οι άλλοι  επιχειρησιακοί  στόχοι  που αφορούν  τις αποδοχές  και τις κυρώσεις  έχουν  
ως εξής: θέσπιση  κανόνων  που θα διασφαλίζουν  ότι οι αποδοχές  δεν συντείνουν  στην  αύξηση  
των κινδύνων , εξασφαλίζοντας  ότι οι πρακτικές  αποδοχών  είναι  διαφανείς  και χρηστές , και 
καθιέρωση  ενιαίου  καθεστώτος  επιβολής  κυρώσεων  για τους ΟΣΕΚΑ .  
 
EL 6   EL 4. ΕΠΙΛΟΓΕΣ  ΠΟΛΙΤΙΚΗΣ   
Το σενάριο  αναφοράς  ως προς  τα καθήκοντα  και την ευθύνη  των θεματοφυλάκων  είναι  το 
υφιστάμενο  πλαίσιο  των ΟΣΕΚΑ . Οι γενικές  αρχές  των κανόνων  περί ΟΣΕΚΑ  παραμένουν  
σε ισχύ, ενώ παρέχεται  σημαντικός  βαθμός  διακριτικής  ευχέρειας  ως προς  το επίπεδο  των 
καθηκόντων  και της ευθύνης  στις εθνικές  αρχές , οι οποίες  θα είναι  αρμόδιες  να διασφαλίζουν  
την προστασία  και την εμπιστοσύνη  των επενδυτών , ιδίως  όταν πραγματοποιούν  
διασυνοριακές  επενδύσεις  σε αμοιβαία  κεφάλαια  που έχουν  την έδρα  τους σε άλλα  κράτη  
μέλη .  
Με βάση  αυτό  το επίπεδο  αναφοράς , στο πλαίσιο  της εκτίμησης  επιπτώσεων  αξιολογήθηκαν  
διάφορες  εναλλακτικές  επιλογές  σε σχέση  με τρία βασικά  ζητήματα : 1) επιλεξιμότητα  για 
άσκηση  καθηκόντων  θεματοφύλακα , 2) προϋποθέσεις  που ισχύουν  σε περίπτωση  ανάθεσης  
της φύλαξης , και 3) η έκταση  της ευθύνης  την οποία  υπέχει  ένας θεματοφύλακας , ιδίως  δε η 
υποχρέωση  επιστροφής  χρηματοπιστωτικών  μέσων  που απωλέσθηκαν  ενώ τελούσαν  υπό 
θεματοφυλακή .  
Όσον  αφορά  την επιλεξιμότητα  για την άσκηση  καθηκόντων  θεματοφύλακα , προέκυψαν  
τρεις  εναλλακτικές  επιλογές , στο πλαίσιο  των οποίων  προσδιορίζονται  διαφορετικά  ιδρύματα  
τα οποία  κρίνεται  ότι παρέχουν  επαρκείς  εγγυήσεις  από την άποψη  των κανόνων  
προληπτικής  εποπτείας  και των κεφαλαιακών  απαιτήσεων , ώστε  να ασκούν  το καθήκον  της 
φύλαξης  στοιχείων  ενεργητικού  και να διασφαλίζουν  την επιστροφή  τους σε περίπτωση  
απώλειάς  τους ενώ τελούν  υπό θεματοφυλακή .  
Επί του ζητήματος  της ανάθεσης  της θεματοφυλακής , αξιολογήθηκαν  τρεις  εναλλακτικές  
επιλογές : 1) η επιλογή  αναφοράς , 2) θέσπιση  απαιτήσεων  επιμέλειας  και προληπτικής  
εποπτείας  που να καλύπτουν  τις αναθέσεις , συμπεριλαμβανομένων  ειδικών  κανόνων  σχετικά  
με τις αναθέσεις  σε θεματοφύλακες  τρίτων  χωρών  που δεν επιδεικνύουν  συμμόρφωση , και 3) 
θέσπιση  των ίδιων  απαιτήσεων  επιμέλειας  και προληπτικής  εποπτείας  για όλες τις αναθέσεις .  
Επί του ζητήματος  της ευθύνης , στο πλαίσιο  της εκτίμησης  επιπτώσεων  εξετάστηκαν  
τέσσερις  εναλλακτικές  επιλογές : 1) περιορισμός  της ευθύνης  σε περιπτώσεις  
«αδικαιολόγητων  παραλείψεων » (επιλογή  αναφοράς ), 2) καθιέρωση  αντικειμενικής  ευθύνης , 
με παράλληλη  δυνατότητα  απαλλαγής  από την ευθύνη  σε περίπτωση  ανάθεσης , 3) καθιέρωση  
αντικειμενικής  ευθύνης , με τη δυνατότητα  απαλλαγής  από την ευθύνη  να περιορίζεται  στις 
περιπτώσεις  υποχρεωτικής  ανάθεσης  σε θεματοφύλακες  τρίτων  χωρών , και 4) καθιέρωση  
αντικειμενικής  ευθύνης  με καμία  δυνατότητα  απαλλαγής  σε περίπτωση  ανάθεσης .  
Όσον  αφορά  τις αποδοχές , πραγματοποιήθηκε  σύγκριση  της επιλογής  αναφοράς  με μια 
εναλλακτική  επιλογή  βάσει  της οποίας  οι εταιρείες  διαχείρισης  θα οφείλουν  να καθιερώνουν  
γενικές  αρχές  για τις αποδοχές , και με μια άλλη  εναλλακτική  επιλογή  που προβλέπει  
λεπτομερείς  πολιτικές  αποδοχών , σε συνδυασμό  με γνωστοποίηση  των αποδοχών  που 
καταβάλλονται  μέσω  της ετήσιας  έκθεσης .  
Σε σχέση  με τις διοικητικές  κυρώσεις , πραγματοποιήθηκε  σύγκριση  της επιλογής  αναφοράς  
με μια προσέγγιση  που προβλέπει  τη γενικευμένη  εναρμόνιση  των κυρώσεων , όπως  
προβλέπεται  σε άλλες  πολιτικές  της Επιτροπής  σε αυτόν  τον τομέα , και με την εναλλακτική  
επιλογή  της περαιτέρω  εναρμόνισης  των διοικητικών  κυρώσεων .  
 
EL 7   EL 5. ΕΚΤΙΜΗΣΗ  ΕΠΙΠΤΩΣΕΩΝ  
Όσον  αφορά  την επιλεξιμότητα  για την άσκηση  καθηκόντων  θεματοφύλακα , η εκτίμηση  
επιπτώσεων  καταλήγει  στο συμπέρασμα  ότι τόσο  τα πιστωτικά  ιδρύματα  όσο και οι 
ρυθμιζόμενες  επιχειρήσεις  επενδύσεων  παρέχουν  επαρκείς  εγγυήσεις  από την άποψη  των 
κανόνων  προληπτικής  εποπτείας , των κεφαλαιακών  απαιτήσεων  και του ουσιαστικού  
ελέγχου  ώστε  να ασκούν  καθήκοντα  θεματοφύλακα  για ΟΣΕΚΑ . Καθώς  οι περισσότεροι  
θεματοφύλακες  ΟΣΕΚΑ  σε όλα σχεδόν  τα κράτη  μέλη  είναι  ήδη πιστωτικά  ιδρύματα  ή 
ρυθμιζόμενες  επιχειρήσεις  επενδύσεων , η επιβάρυνση  της προσαρμογής  εκτιμάται  ότι θα 
είναι  σχετικά  περιορισμένη . Οι επιπτώσεις  της προκρινόμενης  επιλογής  θα αφορούσαν  
λοιπόν  μικρή  μόνο  μειονότητα  φορέων  παροχής  υπηρεσιών  οι οποίοι  δεν διαθέτουν  άδεια . Σε 
αυτές  τις περιπτώσεις , το κόστος  της απόκτησης  άδειας  λειτουργίας  ως επιχείρησης  
επενδύσεων  φαίνεται  εύλογο , δεδομένων  των οφελών  στο θέμα  των ευθυνών  των 
θεματοφυλάκων .  
Όσον  αφορά  τις αναθέσεις , η εκτίμηση  επιπτώσεων  καταλήγει  στο συμπέρασμα  ότι οι 
αναθέσεις  θα πρέπει  να υπόκεινται  σε πρότυπα  υψηλής  ποιότητας  όσον  αφορά  την επιλογή  
και τη συνεχή  παρακολούθηση  του υποθεματοφύλακα . Με τα καθήκοντα  αυτά  θα πρέπει  να 
επιφορτίζεται  ο κύριος  θεματοφύλακας . Όσον  αφορά  τις τρίτες  χώρες , θα πρέπει  να 
επιτρέπονται  οι αναθέσεις  σε θεματοφύλακες  που δεν επιδεικνύουν  συμμόρφωση , εφόσον  
προβλέπεται  διά νόμου  η εγχώρια  θεματοφυλακή  και εφόσον  παρέχεται  στους  επενδυτές  
επαρκής  ενημέρωση  σχετικά  με το γεγονός  ότι σε ορισμένες  δικαιοδοσίες  η θεματοφυλακή  
των επενδύσεων  ενδέχεται  να πρέπει  να πραγματοποιείται  σε εγχώριο  επίπεδο . Η επιλογή  να 
μην επιτρέπονται  οι αναθέσεις  σε θεματοφύλακες  που δεν επιδεικνύουν  συμμόρφωση  
απορρίφθηκε , διότι  αυτό  θα περιόριζε  τις επενδυτικές  επιλογές  των ΟΣΕΚΑ . Περαιτέρω , ο 
κίνδυνος  τον οποίο  ενέχει  η ανάθεση  σε τρίτους  θεματοφύλακες  που δεν επιδεικνύουν  
συμμόρφωση  κρίθηκε  αμελητέος , δεδομένου  ότι επί του παρόντος  οι ΟΣΕΚΑ  υιοθετούν  στη 
συντριπτική  τους πλειονότητα  συντηρητικές  επενδυτικές  στρατηγικές . Εάν, και στον  βαθμό  
που οι επενδυτικές  στρατηγικές  θα εξελιχθούν , η επιλογή  αυτή  ενδέχεται  να χρειαστεί  να 
αναθεωρηθεί .  
Όσον  αφορά  την ευθύνη , η εκτίμηση  επιπτώσεων  καταλήγει  στο συμπέρασμα  ότι το πρότυπο  
«αντικειμενικής  ευθύνης », που υποχρεώνει  τους θεματοφύλακες  να επιστρέφουν  τα μέσα  που 
απωλέσθηκαν  ενώ τελούσαν  υπό τη θεματοφυλακή  τους, ανεξαρτήτως  υπαιτιότητας  ή 
αμέλειας , συμβάλλει  τόσο  στη διασφάλιση  υψηλού  επιπέδου  προστασίας  των επενδυτών  όσο 
και στην  εξασφάλιση  ενιαίου  προτύπου  σε ολόκληρη  την ΕΕ. Αν και υπάρχουν  ισχυρά  
επιχειρήματα  υπέρ  της απαλλαγής  από ζημίες  που προκύπτουν  σε περίπτωση  υποχρεωτικής  
ανάθεσης  σε θεματοφύλακα  τρίτης  χώρας , η εκτίμηση  επιπτώσεων  καταλήγει  στο 
συμπέρασμα  ότι, δεδομένου  ότι οι ΟΣΕΚΑ  απευθύνονται  κυρίως  σε ιδιώτες  επενδυτές , δεν 
θα πρέπει  να προβλέπεται  τέτοια  απαλλαγή .  
6. ΠΕΡΙΛΗΨΗ  ΤΩΝ  ΠΡΟΚΡΙΝΟΜΕΝΩΝ  ΕΠΙΛΟΓΩΝ  
Η επιλογή  που προκρίνεται  είναι  να περιοριστεί  η επιλεξιμότητα  για την άσκηση  καθηκόντων  
θεματοφύλακα  για ΟΣΕΚΑ  στα πιστωτικά  ιδρύματα  και στις ρυθμιζόμενες  επιχειρήσεις  
επενδύσεων . Οι αναθέσεις  θα πρέπει  να διέπονται  από κανόνες  σχετικά  με τη δέουσα  
επιμέλεια  κατά  την επιλογή , τον ορισμό  και την παρακολούθηση  των δραστηριοτήτων  του 
υποθεματοφύλακα . Στη σπάνια  περίπτωση  κατά  την οποία  ένας ΟΣΕΚΑ  επενδύει , στο 
πλαίσιο  της επενδυτικής  στρατηγικής  του, σε χρηματοπιστωτικά  μέσα  που εκδίδονται  σε 
χώρες  όπου  η θεματοφυλακή  είναι  υποχρεωτικό  να γίνεται  εγχώρια  και όπου  δεν λειτουργεί  
 
EL 8   EL κανένας  θεματοφύλακας  που θα μπορούσε  να συμμορφώνεται  με τις ως άνω απαιτήσεις  
ανάθεσης , η ανάθεση  θα πρέπει  να επιτρέπεται  υπό αυστηρές  προϋποθέσεις .  
Όπως  το επιβάλλει  ο προσανατολισμός  προς  τους ιδιώτες  επενδυτές , η ευθύνη  σε περίπτωση  
απώλειας  ενός μέσου  που έχει τεθεί  σε θεματοφυλακή  θα πρέπει  να βασίζεται  σε ένα ενιαίο  
πρότυπο  στην  ΕΕ, που να προβλέπει  υποχρέωση  για επιστροφή  του απολεσθέντος  μέσου  με 
δαπάνες  του κύριου  θεματοφύλακα . Στον  κύριο  θεματοφύλακα  δεν θα πρέπει  να παρέχεται  η 
δυνατότητα  να απαλλάσσεται  της ευθύνης , ακόμη  και σε περιπτώσεις  όπου  η θεματοφυλακή  
σε ορισμένες  τρίτες  χώρες  θα πρέπει  υποχρεωτικά  να πραγματοποιείται  σε εγχώριο  επίπεδο .  
Όσον  αφορά  τις αποδοχές , η προκρινόμενη  προσέγγιση  βαδίζει  στα χνάρια  αυτής  που 
επιλέχθηκε  σε σχέση  με τους διαχειριστές  των ΔΟΕΕ . Με τον τρόπο  αυτόν , αποκλείεται  η 
δυνατότητα  «κανονιστικού  αρμπιτράζ » μεταξύ  των πλαισίων  των ΟΣΕΚΑ  και των ΔΟΕΕ . Σε 
σχέση  με τις κυρώσεις , υιοθετείται  η γενική  πολιτική  της Επιτροπής  σε αυτόν  τον τομέα .  
7. ΠΑΡΑΚΟΛΟΥΘΗΣΗ  ΚΑΙ  ΑΞΙΟΛΟΓΗΣΗ  
Η παρακολούθηση  και η αξιολόγηση  θα πραγματοποιούνται  σε δύο επίπεδα . Πρώτον , η 
Επιτροπή  θα διασφαλίζει  ότι οι αναθεωρημένοι  κανόνες  εφαρμόζονται  σωστά . Σε δεύτερο  
στάδιο , τρία χρόνια  μετά  την προθεσμία  για την πλήρη  εφαρμογή  της οδηγίας , η Επιτροπή  θα 
προβεί  σε οικονομική  αξιολόγηση  του κατά  πόσον  οι νέοι κανόνες  θα έχουν  αυξήσει  την 
προστασία  των επενδυτών , θα έχουν  βελτιώσει  τη διαφάνεια  όσον  αφορά  τις αποδοχές  και θα 
έχουν  ενισχύσει  την εμπιστοσύνη  των επενδυτών  στον  αναγκαίο  βαθμό  προκειμένου  οι 
ΟΣΕΚΑ  να διατηρήσουν  την καταλληλότητά  τους ως προϊόντα  που απευθύνονται  στους  
ιδιώτες  επενδυτές .  
Η οικονομική  αξιολόγηση  θα διενεργηθεί  βάσει  των στόχων  που προσδιορίζονται  στο σημείο  
3.  
Η αξιολόγηση  θα πραγματοποιηθεί  από τις υπηρεσίες  της Επιτροπής , σε συνεργασία  με την 
ΕΑΚΑΑ  ή/και με τη βοήθεια  εξωτερικών  μελετών , αν χρειαστεί , προκειμένου  να 
αξιολογηθούν  οι επιπτώσεις  των αλλαγών  στα συστήματα  ανάθεσης  και ευθύνης  που ισχύουν  
για τους θεματοφύλακες .  
Για την αξιολόγηση  των επιδράσεων  των τροποποιήσεων  και, το σημαντικότερο , για τη 
συλλογή  απαραίτητων  δεδομένων  σχετικά  με τις επιπτώσεις  κάποιων  από τα προτεινόμενα  
μέτρα  στον  κλάδο  των θεματοφυλάκων , ενδέχεται  να αναζητηθούν  περαιτέρω  στοιχεία  από 
όλα τα ενδιαφερόμενα  μέρη .  
Η αναθεώρηση  θα επικεντρώσει  την προσοχή  της, κυρίως , στον  βαθμό  στον  οποίο  θα 
επιτευχθεί  η προσδοκώμενη  εξοικονόμηση , από τη χρήση  ενός πιο σαφούς  και 
εναρμονισμένου  καθεστώτος  ευθύνης  για τους θεματοφύλακες · στις πιθανές  επιπτώσεις  που 
μπορεί  να έχουν  στο λειτουργικό  κόστος  των θεματοφυλάκων  οι νέοι κανόνες  περί ανάθεσης  
και ευθύνης · στην  αξιολόγηση  του βαθμού  στον  οποίο  γίνονται  αναθέσεις  σε θεματοφύλακες  
τρίτων  χωρών  που δεν επιδεικνύουν  συμμόρφωση  και των επιπτώσεών  τους· και στην  
εκτίμηση  των επιπτώσεων  στους  ΟΣΕΚΑ  από την ενδεχόμενη  αύξηση  του λειτουργικού  
κόστους , καθώς  και στις αποδόσεις  για τους επενδυτές .